માનવમિત્ર, ગાંધીનગર : ગાંધીનગર શહેરનાં પ્રવેશદ્વાર કહેવાતા ઘ-૦ વિસ્તારથી ઈન્ફોસિટી વિસ્તારમાં છેલ્લાં ઘણાં સમયથી લારી ગલ્લાનાં દબાણો વધી ગયા છે. ઈન્ફોસિટીથી ટીસીએસ રિલાયન્સ ચોકડી સુધી રોડની બંને બાજુ લારી ગલ્લા ધારકોએ સરકારી અને જંગલની જમીન ઉપર કબ્જો જમાવી દીધો હતો. આ લારી ગલ્લાઓ મુખ્યત્વે પરપ્રાંતના વ્યક્તિઓ દ્વારા ચલાવાઈ રહ્યાં છે. જેમાં દક્ષિણ ભારતનાં છેવાડાનાં રાજ્યો એવાં કર્ણાટક, આંધ્ર જેવા રાજ્યોમાંથી આવેલાં લોકો દ્વારા મોટા પ્રમાણમાં જંગલ વિસ્તારમાં ટેબલ ખુરશી ગોઠવાયને ભારે દબાણ કરાતું હતું.